изнад другопласиране Пени Олексијак, осваја златну медаљу, своју прву олимпијску медаљу у каријери, испливавши време новог светског рекорда (55,48 с). У наредним данима освојила је и сребро у трци на 200 слободно са временом новог националног рекорда од 1:54,08 минута (0,35 секунди спорије од победнице Кејти Ледеки), односно бронзу на 100 слободно. На тај начин је Сара Шетсрем постала тек четвртим шведским спортистом у историји са три освојене олимпијске медаље, односно тек другом женом и укупно петим спортистом у пливачкој олимпијској историји са освојеним медаљама у тркама на 100 и 200 слободно и 100 делфин на једним Играма или на Светским првенствима. Пре ње то су успели само Марк Спиц (ЛОИ 1972), Корнелија Ендер (СП 1975. и ЛОИ 1976), Мет Бјонди (СП 1986. и ЛОИ 1988) и Мајкл Клим (СП 1998).